Αθήνα,13/01/2023

Αριθ. Πρωτ.: 14/2023

**Π Ρ Ο Κ Η Ρ Υ Ξ Η**

**ΓΙΑ ΤΗΝ ΠΡΟΣΛΗΨΗ ΑΠΟ ΤΗΝ ΚΑΡΙΤΑΣ ΕΛΛΑΣ**

**ΚΟΙΝΩΝΙΚΟΥ/ΗΣ ΛΕΙΤΟΥΡΓΟΥ**

**ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΕΡΓΟΥ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

H Κάριτας Ελλάς, Αναγνωρισμένο Φιλανθρωπικό Σωματείο, Μη Κερδοσκοπικού Χαρακτήρα και Μη Κυβερνητική Οργάνωση, που εδρεύει στην Αθήνα, οδ. Καποδιστρίου 52 – Πλ. Βάθη, είναι φορέας της Καθολικής Εκκλησίας στην Ελλάδα για την Ποιμαντική της Φιλανθρωπίας, της Αγαθοεργίας και της Κοινωνικής Συμπαράστασης. Εμπνέεται από την Κοινωνική Διδασκαλία της Καθολικής Εκκλησίας και βοηθά χωρίς διακρίσεις άτομα που έχουν ανάγκη.

Η Κάριτας Ελλάς δεσμεύεται

* να διασφαλίζει τον σεβασμό στο Eλληνικό και Eυρωπαϊκό Δίκαιο και το Διεθνές Ανθρωπιστικό Δίκαιο.
* να διασφαλίζει την πλήρη συμμόρφωση με την Πολιτική πρόληψης και προστασίας των παιδιών και των ευάλωτων ενηλίκων από κάθε είδους εκμετάλλευση και κακοποίηση
* για την υιοθέτηση συμπεριφοράς από το σύνολο του προσωπικού, των εθελοντών, των συνεργατών και των θεσμικών εκπροσώπων της σύμφωνα με τον Κώδικα Ηθικής και Δεοντολογίας και την Πολιτική της Κάριτας Ελλάς για τη Διασφάλιση και Προστασία παιδιών και ευάλωτων ενηλίκων.

Κάθε υποψήφιος/α στον/στην οποίο/α προσφέρεται μια θέση εργασίας στην Κάριτας Ελλάς, υπογράφει την Πολιτική Διασφάλισης και τον Κώδικα Δεοντολογίας ως προσάρτημα της σύμβασης εργασίας και συμφωνεί ότι θα συμπεριφέρεται όπως αρμόζει σύμφωνα με τις διατάξεις αυτών των εγγράφων.

Η Κάριτας Ελλάς, ενεργώντας δυνάμει σχετικής απόφασης του Διοικητικού της Συμβουλίου και λαβαίνοντας υπόψη της τα όσα ορίζονται στα άρθρα 2, 3, 4, 13 και 20 του Καταστατικού της,

**Π** **Ρ Ο Κ Η Ρ Υ Τ Τ Ε Ι**

την πλήρωση μίας θέσης εργασίας Ιδιωτικού Δικαίου Ορισμένου Έργου με πλήρη απασχόληση και με την ειδικότητα: **«Κοινωνικός/ή Λειτουργός»** ο οποίος/η οποία θα απασχοληθείστο αναφερόμενο Φιλανθρωπικό Σωματείο με την επωνυμία «Κάριτας Ελλάς», στο παρακάτω περιγραφόμενο σε περίληψη Έργο:

**Τίτλος Έργου**:

«Ψυχο-κοινωνική Υποστήριξη και Δράσεις ένταξης στην Ελλάδα (P .528 -2022 -001)»

**Σύντομη Περιγραφή:** Ο γενικός σκοπός του έργου είναι η παροχή ψυχοκοινωνικής υποστήριξης συμπεριλαμβανομένων κοινωνικών, εκπαιδευτικών δραστηριοτήτων και δραστηριοτήτων ενσωμάτωσης στην Αθήνα. Επίσης η ψυχοκοινωνική υποστήριξη, η ενδυνάμωση και η ανάπτυξη δεξιοτήτων ευπαθών ομάδων.

**1.- Επιλογή και Πρόσληψη :** Η επιλογή και στη συνέχεια η πρόσληψη για τη θέση αυτή θα γίνει από την Εκτελεστική Επιτροπή της Κάριτας Ελλάς, όπως ειδικότερα ορίζεται στην αριθ. 19 / 16-5-2016 απόφαση του Διοικητικού Συμβουλίου της, και θα επιλεγεί ο/η υποψήφιος/α, του/της οποίου/ας τα τυπικά και ουσιαστικά προσόντα, υπερτερούν έναντι των άλλων υποψηφίων.

**2.- Αριθμός θέσεων Εργασίας:** Μία (1)

**3.- Ειδικότητα: «Κοινωνικός/ή Λειτουργός»**

**4.- Σύμβαση Εργασίας:**

**α) Είδος Σύμβασης:** Σύμβαση Εξαρτημένης Εργασίας Ιδιωτικού Δικαίου Ορισμένου Έργου. , από 01/02/2023 έως και 30/04/2023

**β) Ημέρες απασχόλησης:** Όλες τις εργάσιμες ημέρες της εβδομάδας, 8ωρη απασχόληση.

**5.- Φορέας απασχόλησης:** Το Αναγνωρισμένο Φιλανθρωπικό Σωματείο - Μ.Κ.Ο«Κάριτας Ελλάς».

**6.- Αντικείμενα εργασιών**

**Διαχείριση Υποθέσεων/ Δραστηριοτήτων**

* Παροχή ψυχοκοινωνικής υποστήριξης των ωφελούμενων του Προγράμματος, περιλαμβανομένης της παροχής συμβουλευτικής, της διαρκούς αξιολόγησης αναγκών και υποθέσεων και παραπομπή των εξυπηρετούμενων στις κατάλληλες υπηρεσίες.
* Προγραμματισμός και διατήρηση/παρακολούθηση συναντήσεων με εξυπηρετούμενους.
* Συντονισμός μέριμνας για τους εξυπηρετούμενους με το προσωπικό της Κάριτας Ελλάς, τους Εταίρους και τους εξωτερικούς εταίρους - παρόχους υπηρεσιών.
* Καθημερινή επικαιροποίηση των δεδομένων στο ψηφιακό αρχείο.
* Διοργάνωση ομαδικών ενημερωτικών συναντήσεων και δράσεων ευαισθητοποίησης
* Διοργάνωση και διεξαγωγή δράσεων δημιουργικής απασχόλησης

**Συντονιστής Υπηρεσιών**

* Παροχή παραπεμπτικών για επιπρόσθετες υπηρεσίες, όταν κρίνεται αναγκαίο.
* Συνεργασία με επαγγελματίες που παρέχουν άλλες υπηρεσίες, από άλλες ομάδες, σε καθημερινή βάση.

**7.- Εργασιακό Περιβάλλον :**Η εργασία πραγματοποιείται στην **Αθήνα**.

**8.- Αποποίηση ευθύνης :**Η παρούσα περιγραφή εργασιακής θέσεως, δεν συνιστά διεξοδική λίστα ικανοτήτων, προσπάθειας, καθηκόντων και αρμοδιοτήτων που σχετίζονται με τη θέση αυτή.

**ΑΠΑΙΤΟΥΜΕΝΑ ΠΡΟΣΟΝΤΑ ΚΑΙ ΕΜΠΕΙΡΙΑ**

* Πανεπιστημιακός τίτλος σπουδών Κοινωνικής Εργασίας και άδεια ασκήσεως επαγγέλματος Κοινωνικού Λειτουργού.
* Θα συνεκτιμηθεί μεταπτυχιακός τίτλος σπουδών σε ανάλογο πεδίο.
* Τουλάχιστον δύο (2) έτη σχετικής εμπειρίας.
* Γνώση της αγγλικής γλώσσας
* Εμπειρία εργασίας με πρόσφυγες και μετανάστες θα προτιμηθεί.
* Πολιτισμική ευαισθησία και άριστες επικοινωνιακές ικανότητες.
* Ικανότητα εργασίας σε ομαδικό περιβάλλον.
* Ικανότητα χρήσης προγραμμάτων (Word, Excel και Outlook).
* Απαραίτητη η καλή γνώση και δυνατότητα επικοινωνίας στην ελληνική και αγγλική γλώσσα, σε γραπτό και προφορικό επίπεδο.
* Πλήρης γνώση και εκτίμηση του Οράματος και της Αποστολής της Κάριτας Ελλάς,   περιλαμβανομένης της εξοικείωσης με την Κοινωνική Διδασκαλία της Καθολικής Εκκλησίας.
* Γνώση της γαλλικής γλώσσας θα συνεκτιμηθεί.
* Γνώση και εκτίμηση για το Όραμα και την Αποστολή της Κάριτας Ελλάς.
* Πλήρης συμμόρφωση με τον Κώδικα Ηθικής και Δεοντολογίας, την Πολιτική Διασφάλισης και Προστασίας από κάθε είδους εκμετάλλευση και κακοποίηση και την Πολιτική Προστασίας Προσωπικών Δεδομένων.

**Υποβολή Αίτησης υποψηφιότητας και άλλων δικαιολογητικών**

Οι ενδιαφερόμενες πρέπει να υποβάλλουν στη Γραμματεία της Κάριτας Ελλάς: **α) Συνοδευτική Επιστολή, β) Πλήρες Βιογραφικό τους Σημείωμα στην Ελληνική γλώσσα** και **γ)** **Δήλωση Συναίνεσης.** Τα δικαιολογητικά αυτά μπορούν οι ενδιαφερόμενες να τα υποβάλλουν στην ηλεκτρονική διεύθυνση [**job.caritas3@caritas.gr**](mailto:job.caritas3@caritas.gr) και με ένδειξη τον κωδικό της θέσης

**ΚΛ** **01/2023 «Κοινωνικός Λειτουργός»**

Καταληκτική προθεσμία υποβολής των αιτήσεων και των αντίστοιχων δικαιολογητικών, μόνο σε ηλεκτρονική μορφή, ορίζεται η **Κυριακή 22 Ιανουαρίου 2023.**

Οι ενδιαφερόμενοι/ες που θα υποβάλλουν υποψηφιότητα για τη θέση αυτή, πρέπει να έχουν άδεια να εργαστούν στην Ελλάδα την περίοδο που καταθέτουν την Αίτησή τους και τα λοιπά δικαιολογητικά ή με δυνατότητα ανανέωσης, τουλάχιστον, για όσο διάστημα θα προβλέπει η Σύμβαση Εργασίας τους.

Ο/Η υποψήφιος/α που θα επιλεγεί οφείλει να προσκομίσει τα έγγραφα που θα ζητηθούν από τα αρμόδια Όργανα της Κάριτας Ελλάς.

Η τήρηση και επεξεργασία των βιογραφικών σημειωμάτων θα γίνει σύμφωνα με την ισχύουσα νομοθεσία περί διαχείρισης και προστασίας προσωπικών δεδομένων.

Η παρούσα Προκήρυξη δημοσιεύεται στο Δελτίο Ημερήσιας Ενημέρωσης (Δ.Η.Ε.) του Γραφείου Τύπου της Ιεράς Συνόδου της Καθολικής Ιεραρχίας Ελλάδας, στα Κοινωνικά Μέσα Δικτύωσης της Κάριτας Ελλάς, στις Κάριτας των Καθολικών Εκκλησιαστικών Επαρχιών της Ελλάδας και σε Ιστοσελίδες εύρεσης εργασίας. Αντίγραφο της παρούσας Προκήρυξης, καθώς και Έντυπο για τη συμπλήρωση της Αίτησης, οι ενδιαφερόμενες μπορούν να αναζητήσουν στην ιστοσελίδα της Κάριτας Ελλάς [www.caritas.gr](http://www.caritas.gr) .

Ο Πρόεδρος

της Κάριτας Ελλάς

Πατέρας Αντώνιος Βουτσίνος